Hej Bolius

Vi bor i parcelhus fra 1963 - pænt vedligeholdt men aldrig renoveret. Her er der er gæstetoilet med WC og håndvask som vi gerne vil modernisere. Der er ingen afløb i dette rum da der ikke er noget bad.

Er der krav om at der skal være/laves afløb i sådan et rum når man går igang med at renovere?

Mvh. Helle Wang


Skal der være gulvafløb i gæstetoilet?
Kære Helle W


Hvis det er et toiletrum uden bad eller bruser og hvis håndvasken har overløb (det hul der er  i vasken som sikrer at vandet løber ud i afløbet ikke på gulvet hvis proppen er i og vandet løber) er der ikke krav om at der skal være gulvafløb.  
  
Så hvis der ikke er brusebad eller gulvafløb i rummet betragtes rummet ikke som et vådrum, og der er derfor heller ikke krav til vådrumssikring af gulvet.  
  
Læs mere: [Love og regler om badeværelser](/love-og-regler-om-badevaerelser-17976/#Hvilke-love-og-regler-gaelder-for-badevaerelset "regler")

